| De fundatione capelle de Urilly . | Othobonus 8 H , nepos et capellanus domini pape Remensis archidiaconus , omnibus presentes litteras uisuris , in Domino salutem . Nouerint uniuersi quod cum ecclesia Sancti Nichasii Remensis apud Urilly in solo proprio et in loco in quo ius optinet patronatus tamen infra fines parrochiales ecclesie Sancti Syxti Remensis in honore Beate Margarete uirginis et martyris quoddam oratorium construxisset et presbyter dicti loci super hiis questionem referret dicens premissa in lesionem suam et ecclesie sue preiudicium redundare , tandem super premissis inter dictam ecclesiam Sancti Nichasii ex una parte et dictum presbyterum ex altera de assensu et auctoritate nostra talis compositio amicabilis intercessit uidelicet quod dictum oratorium remanebit et fiet plenum si aliquid de eo remaneat faciendo , ita quod in recompensationem dampnorum et deperditorum que contigerent dictum presbyterum uel possent contingere occasione premissorum , dictus presbyter singulis annis in perpetuum percipiet et habebit unum sextarium siliginis et unum auene in decima Sancti Syxti , ea mensura qua aliam recipit portionem uidelicet in illa decima in qua idem presbyter percipiet portionem sibi debitam ratione ecclesie sue parrochialis ; quibus mediantibus ecclesia Sancti Nichasii percipiet et habebit in perpetuum omnes oblationes et omne asportagium et omnes elemosinas que fient in posterum in oratorio et loco supradicto ; ita tamen quod nulla iura parrochialia fient nec exhibehuntur ibidem aliquibus parrochianis dicti presbyteri , nec aliquibus aliis personis secularibus nec alique reconciliabuntur mulieres ibidem , nisi de dicti presbyteri conscientia uoluntate et assensu ; et si forte dictum oratorium aliquo casu fortuito contingente corruerit in parte uel in toto , ita quod diuinum officium non possit ibidem celebrari , abbas et conuentus ' Sancti Nichasii Remensis per dictam compositionem non tenentur ad reparationem siue reedificationem dicti oratorii nisi uelint , immo dicto oratorio destructo totannis quot destructum fuerit et cessabitur propter ipsius oratorii destructionem a celebratione diuini officii in eodem totannis immunes erunt dicti abbas et conuentus a soluendo et reddendo predictos duos sextarios bladi uidelicet unum siliginis et alterum auene presbytero memorato et totannis cessabit a percipiendo et habendo illos in dicta decima presbyter supradictus et bene licebit dictis abbati et conuentui reparare et reedificare dictum oratorium quandocumque uoluerint et sibi uidebitur expedire et eo reparato et reedificato dictus presbyter per compositionem predictam singulis annis in perpetuum percipiet et habebit modo superius expresso predictos duos sextarios bladi , uidelicet unum siliginis et alterum auene in decima supradicta ; item bene licebit adhuc dictis abbati et conuentui destruere omnino dictum oratorium cum uoluerint et in illo et eodem loco ubi iam inceptum est siue factum est illud oratorium aliud edificium construere et edificare quandocumque uoluerint et sibi uidebitur expedire et dicto oratorio destructo , dicti abbas et conuentus immunes erunt a soluendo seu reddendo predictos duos sextarios bladi , uidelicet unum sextarium siliginis et alterum auene presbytero supradicto et dictus presbyter cessabit a percipiendo et habendo sepedictos duos sextarios bladi in decima supradicta . Que omnia et singula prout superius sunt expressa prouida super hiis deliberatione habita de assensu dictorum abbatis et conuentus quam dicti presbyteri et nostro et etiam auctoritate curie nostre Remensis facta fuerunt et etiam ordinata ; et ut premissa perpetuum robur firmitatis optineant I sigillis curie nostre Remensis munimine fecimus roborari . Actum anno Domini , millesimo ducentesimo quinquagesimo primo , mense octobri .